《次元复初韵送虞伯生代祠江渎二首 其一》
元代·文矩

成均十载宛遗经，未识沙墩长短亭。旌旆晓霞穿化日，文章秋短映华星。

鸟鸣春昼岷江白，鹘没天低陇树青。四海车书今混一，摩挲剑阁重镌铭。

作者简介：长沙人，字子方。有才辩。卢挚廉访湖南，辟署书吏。成宗大德间授荆湖北道宣慰司照磨。英宗时选为礼部郎中，奉使安南，复命，进太常礼仪院判官卒。工诗文。有《子方集》。